**ФЕСТИВАЛ ХОРОВА ДЕЦЕ И МЛАДИХ СРБИЈЕ**

***Ф Е Д Е Х О 2025.***

Поштовани,

Дечји културни центар Београд има част да Вас позове да учествујете на **XIV музичком Фестивалу хорова деце и младих ФЕДЕХО који ће се одржати од 15. и 16. маја 2025. године, а ревија победника 17. маја.** Циљ фестивала је афирмисање дечје хорске музике, сценског музичког извођења и популарисање хорске музике као део нашег културног наслеђа.

Прилику да учествују на фестивалу имају сви дечији хорови из Србије. Фестивал окупља хорове основних и средњих школа, музичких основних и средњих школа, као и црквене хорове и хорове при државним и приватним институцијама. Најбољи хор, по мишљењу стручног жирија, представљаће Србију на једном од концерата овогодишње Међународне манифестације деце Европе „Радост Европе''. Поред проглашења најбољег хора, жири ће прогласити и поделити награде хоровима који су се истакли у разним видовима извођења што је наглашено у пропозицијама фестивала.

На фестивалу је гостовало до сада преко 100 хорова из целе Србије и региона. Смисао постојања и одржавања ФЕДЕХА није био само да буде такмичарски него и да јача осећаје припадности људској заједници и одговорности према њој, јер стални контакт већег броја певача доприноси развијању љубави човека према човеку, и дубљем и хуманијем схватању појединца и заједнице.

Ове године аутор **обавезнe композиције „ Лепше од свега“** - обрада нумере из опере

,, Нарцих и Ехо'' за обе категорије ( млађи и старији хорови ) је **Ања Ђорђевић, композитор на текст Марије Стојановић**. У прилогу Вам шаљемо ноте и текст за композицију.

Пропозиције за учешће на Фестивалу, као и пријаве можете видети на сајту [www.dkcb.rs](http://www.dkcb.rs) или ће Вам бити прослеђено електронским путем на Ваш захтев . Пријаве за учешће треба да се доставе електронским путем на мејл stevan.neskovic@dkcb.rs или info@dkcb.rs, најкасније до 25. април 2025. године.

**Котизација за учешће на фестивалу је 6000 РСД.**

У нади да ћемо се дружити и музицирати ,

с поштовањем,

Невена Ивановић, уредник фестивала

**Моб. 060/667-33-25**

Стеван Нешковић,организатор

Моб. 060/167-33-25